**Open Source Quality Assurance System for Vocational Education**

**Záró rendezvény értékelése**

**Budapest, 2017. augusztus 29.**

# A kérdőív felépítése

A magyar nyelvű kérdőív nyolc kérdést foglalt magában.

A kérdőív első részében a szervezést illető kérdések kaptak helyet, illetve a találkozó témáinak hasznosságát mértük fel.

A második részben kértük a résztvevők véleményét a szakképzés jelenlegi Minőségirányítási Rendszerével kapcsolatban, és lehetőséget biztosítottunk, hogy megosszák egyéb javaslataikat, hozzászólásaikat.

# A válaszok kiértékelése

A résztvevők névtelenül töltötték ki a kérdőíveket a találkozó végén. Az iTStudy Kft. összesítette az válaszokat és elkészítette ezt a beszámolót.

## Általános elemek

32 értékelő kérdőív készült. Az első kérdés a résztvevő intézményben betöltött szerepére vonatkozott. Ez alapján a válaszadók többsége tanár volt, 17 fő. Ezen felül 7 igazgató, 2 minőségirányítási szakértő és 6 egyéb beosztású (igazgató helyettes, fejlesztő, szakértő) résztvevőtől kaptunk visszajelzést.

A 2., 3., 5. kérdésekre a válaszadóknak 1-től 5-ig skálán kellett reagálni (5 – nagyon elégedett, 4 - elégedett, 3 – közömbös, 2 – elégedetlen, 1 – nagyon elégedetlen).

A kérdések az alábbiak voltak:

2. Mennyire elégedett a helyszínnel, környezettel?

3. Mennyire találta kielégítőnek az előzetes tájékoztatást?

5. Mennyire volt elégedett az előadók felkészültségével?



A 4.- 6. kérdésekre egy 3-tól 5-ig skálán válaszolni . (3 – nem, 4 – részben, 5 – igen)

4. Az előadások beváltották-e az előzetes várakozásait?

6. Választ kapott-e a felmerülő kérdéseire?

Mindkét kérdés 4,8-as értékelést kapott.

Az elemzés átlagosan 4,8-es elégedettségi értéket mutat, ami nagyon jó, ugyanakkor az előzetes tájékoztatás területén lehet a jövőben javítani.

## Megjegyzések, vélemények

A kérdőív második felében a legtöbb résztvevő kifejezte véleményét a magyar szakképzés Minőségirányítási rendszerével kapcsolatban (7. kérdés) és általános megjegyzéseket, véleményeket is hozzáfúztek az értékeléshez (8. kérdés).

A válaszok alapján összességében elmondható, hogy jelenleg vannak intézmények, ahol nincs működő minőségirányítási rendszer, vagy ha van is, jelentős fejlesztésre szorul. Ebben a helyzetben a jelenlegi program előremutató, értékes és nagy segítséget nyújt az intézményeknek a minőségirányítási rendszerük kiépítéséhez, továbbfejlesztéséhez.

A résztvevők pozitív változásról számolnak be és úgy érzik, a változás iránya megfelelő. Az érintett témákat fontosnak és időszerűnek érzik. Tetszett nekik a szoftver, különösen az Óratervező és a Minőségirányítási Eszközök modulok. Kíváncsiak a folytatásra, valójában alig várják hogy elkezdhessék használni a szoftvert.

A tananyag tartalmának minőségét, a bevont szakemberek hozzáértését és a projektvezetőt egyaránt méltatták.

Ugyanakkor az erőforrásokat illetően arról számoltak be, hogy az intézményekben kevés a szakember, további képzésekre és támogató rendszerre lenne szükség.

Végezetül további egyeztetéseket szorgalmaztak az Emberi Erőforrások Minisztériumával vagy akár a fenntartókkal, iskolaigazgatókkal.

**Összegzés**

A válaszok alapján megállapítható, hogy a résztvevők nagyon elégedettek voltak az **OpenQAsS** projekt záró rendezvényével és egyértelműen kifejezték igényüket a projekt eredményeinek széles körben való alkalmazására.